b'\n_START_ARTICLE_\nPrince Johnson\n_START_PARAGRAPH_\nPrince Yormie (tai Yeomi) Johnson (s. 6. hein\xc3\xa4kuuta 1952) on liberialainen poliitikko ja entinen sotaherra. H\xc3\xa4net valittiin toimimaan senaattorina Liberian kongressissa vuoden 2005 historiallisissa vaaleissa._NEWLINE_Johnson on entinen sotaherra ja Gio-heimon johtaja. Prince ei ole arvonimi vaan Liberiassa tavanomainen miesten etunimi._NEWLINE_Johnson oli ehdokkaana 11. lokakuuta 2005 pidetyiss\xc3\xa4 vaaleissa ja voitti paikan senaatissa edustaen Nimban piirikuntaa, vaikka h\xc3\xa4nell\xc3\xa4 on tilill\xc3\xa4\xc3\xa4n useita ihmisoikeusrikoksia Liberian sis\xc3\xa4llissodan ajoilta._NEWLINE_Johnson pyrki my\xc3\xb6s maan presidentiksi vuoden 2011 vaaleissa, mutta j\xc3\xa4i ensimm\xc3\xa4iselle kierroksella kolmanneksi ja siirtyi tukemaan istuvaa presidentti\xc3\xa4 Ellen Johnson Sirleafi\xc3\xa4.'